Ангел Попов
Старият котарак

chitanka.info

Червената роза на двора

ухае с гирлянди от цвят

и златни пчели без умора

събират от тях аромат.

Под розово-шарена сянка

излегнат е стар котарак

и тихо в следобедна дрямка

сънува детинството пак.

Как с мама и татко начело

задружно си мъркали те

и припкало котето смело

тъй както безгрижно дете.

Но буря внезапно извила,

замлъкнал любимият глас,

а малкото коте спасила

съдбата в последния час.

Затуй сред съня си смутено

простенва понякога пак

под розата легнал блажено

дремливият стар котарак.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.